ΓΡΑΠΤΗ ΕΡΩΤΗΣΗ E-1754/01

υποβολή: Alexander de Roo (Verts/ALE) προς την Επιτροπή

(15 Ιουνίου 2001)

Θέμα: Πράσινη ηλεκτρική ενέργεια στις Κάτω Χώρες

Τουλάχιστον το 40 % των ολλανδικών νοικοκυριών σκέπτεται να μεταπηδήσει στη χρήση πράσινης ηλεκτρικής ενέργειας. Από 1ης Ιουλίου 2001, οι ολλανδοί καταναλωτές θα μπορούν να επιλέγουν το δικό τους προμηθευτή πράσινης ηλεκτρικής ενέργειας, τούτο δε ανεξαρτήτως του τόπου κατοικίας τους. Η επιχείρηση Essent BV προτείνει ήδη την πράσινη ηλεκτρική ενέργεια σε τιμή χαμηλότερη εκείνης της φαιάς ηλεκτρικής ενέργειας. Η διαφορά της τιμής οφείλεται στο γεγονός ότι ο ρυθμιστικός φόρος ενέργειας δεν εφαρμόζεται στην πράσινη ηλεκτρική ενέργεια. Κατόπιν τούτου, προκειμένου να προλάβουν την ταχεία άνοδο της ζήτησης, οι ολλανδοί προμηθευτές επιθυμούν να εφοδιασθούν με πράσινη ηλεκτρική ενέργεια από τρίτες χώρες.

Φοβούμενο την απώλεια κέρδους που θα αντιπροσωπεύει η μη είσπραξη του ρυθμιστικού φόρου ενέργειας (το ποσό θα μπορούσε να ανέλθει στα 1,8 εκατομ. Ευρώ) ως αποτέλεσμα της μαζικής χρησιμοποίησης πράσινης ηλεκτρικής ενέργειας, το ολλανδικόπουργείο οικονομικών προτίθεται να περιορίσει τις εισαγωγές ηλεκτρικής ενέργειας του τύπου αυτού.

Ως γνωστόν όμως, ο ρυθμιστικός φόρος ενέργειας (επονομαζόμενος κοινώς cotaxe) αποσκοπεί στον περιορισμό της κατανάλωσης ενέργειας και ενθαρρύνει την επιλογή της πράσινης ηλεκτρικής ενέργειας. Τα έσοδα που αποφέρει ο εν λόγω φόρος προορίζονται για την ελάφρυνση του φόρου εισοδήματος και τη μείωση του κόστους παραγωγής ενέργειας.

Κατόπιν τούτου, δεν συμμερίζεται η Επιτροπή την άποψη ότι η κατάσταση αυτή είναι παράλογη;

Κατά πόσο οι προθέσεις του ολλανδικούπουργείου οικονομικών αντιβαίνουν προς την ελευθεροποίηση της αγοράς ενέργειας;

Απάντηση της κας de Palacio εξ ονόματος της Επιτροπής

(1 Αυγούστου 2001)

Ανέκαθεν η Επιτροπή πίστευε ότι οι λόγω της απελευθέρωσης των ενεργειακών αγορών της Κοινότητας μεταβαλλόμενες συνθήκες έπρεπε να αντανακλώνται σε ένα ευρωπαϊκό πλαίσιο για την προαγωγή των ανανεώσιμων ενεργειακών πηγών ηλεκτρισμού στην εσωτερική αγορά. Με την πρόσφατη συμφωνία του Συμβουλίου και του Κοινοβουλίου επί της προτάσεως της Επιτροπής για οδηγία σχετικά με την προαγωγή της ηλεκτρικής ενέργειας που παράγεται από ανανεώσιμες ενεργειακές πηγές στην εσωτερική αγορά ηλεκτρισμού, το εν λόγω πλαίσιο θα έχει σύντομα εγκατασταθεί και θα προσδώσει μια θετική δυναμική στην ηλεκτρική ενέργεια που παράγεται από ανανεώσιμες ενεργειακές πηγές.

Όσον αφορά τη σημερινή κατάσταση την Ολλανδία, περίπου μισό εκατομμύριο καταναλωτές απεφάσισαν να στραφούν στον πράσινο ηλεκτρισμό. Έχουν τη δυνατότητα να αλλάξουν προμηθευτή ηλεκτρικής ενέργειας ή να παραμείνουν με τον τρέχοντα προμηθευτή. Η ζήτηση των καταναλωτών που επέλεξαν τον πράσινο ηλεκτρισμό, ισούται, περίπου, σήμερα, με το ποσοστό της τρέχουσας παραγωγής πράσινου ηλεκτρισμού στις Κάτω Χώρες.

Οι εισαγωγές ηλεκτρισμού από ανανεώσιμες ενεργειακές πηγές στις Κάτω Χώρες επιτρέπονται μέχρι την 1η Ιανουαρίου 2002,πό τους όρους που ισχύουν και για την εντοπίως παραγόμενη πράσινη ηλεκτρική ενέργεια, γεγονός που σημαίνει ότι τυγχάνουν εξαιρέσεως από τον κανονιστικό ενεργειακό φόρο (REB). Οι ολλανδικές αρχές δεν εξετάζουν, κατά κανέναν τρόπο, το ενδεχόμενο κλεισίματος των συνόρων για τον πράσινο ηλεκτρισμό. Αντιθέτως, και εφόσον η ζήτηση του πράσινου ηλεκτρισμού συνεχίσει να αυξάνεται, οι εισαγωγές θα κληθούν να διαδραματίσουν σημαντικό ρόλο.

Οι ολλανδικές αρχές εξετάζουν τις δυνατές επιλογές που θα έχουν από το 2002 και μετά σχετικά με το ζήτημα του εισαγόμενου πράσινου ηλεκτρισμού. Μόλιςπάρξει σχετική αποσαφήνιση εκ μέρους των ολλανδικών αρχών, η Επιτροπή θα ενημερώσει το Αξιότιμο Μέλος του Κοινοβουλίου για τις λεπτομέρειες.